CELEX: 32003L0001
Language: bg
Date: 2003-01-06 00:00:00
Title: Директива 2003/1/ЕО на Комисията от 6 януари 2003 година относно адаптиране към техническия прогрес на приложение II към Директива 76/768/ЕИО на Съвета относно сближаването на законодателствата на държавите-членки, свързани с козметичните продуктиТекст от значение за ЕИП.

Важна правна забележка

|

32003L0001

Официален вестник n° L 005 , 10/01/2003 стр. 0014 - 0015 специално чешко издание глава 13 том 31 стр. 65  - 67 специално испанско издание глава 13 том 31 стр. 65  - 67 специално унгарско издание глава 13 том 31 стр. 65  - 67 специално литвийско издание глава 13 том 31 стр. 65  - 67 LV.ES глава 13 том 31 стр. 65  - 67 MT.ES глава 13 том 31 стр. 65  - 67 PL.ES глава 13 том 31 стр. 65  - 67 SK.ES глава 13 том 31 стр. 65  - 67 специално словенско издание глава 13 том 31 стр. 65  - 67

		20030106Директива 2003/1/ЕО на Комисиятаот 6 януари 2003 годинаотносно адаптиране към техническия прогрес на приложение II към Директива 76/768/ЕИО на Съвета относно сближаването на законодателствата на държавите-членки, свързани с козметичните продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметичните продукти [1], последно изменена с Директива 2002/34/ЕО на Комисията [2], и по-специално член 8, параграф 2 от нея,след консултации с Научния комитет по козметични продукти и нехранителни продукти, предназначени за потребители,като има предвид, че:(1) Към момента пореден номер 419 от приложение II към Директива 76/768/ЕО, съдържащ списък на вещества, които не трябва да се съдържат в козметичните продукти, се привежда в съответствие с Решение 97/534/ЕО на Комисията от 30 юли 1997 г. за забрана на употребата на вещества, които представляват риск по отношение на трансмисивните спонгиформни енцефалопатии [3]. Цитираното решение бе отменено с Решение 2000/418/ЕО на Комисията от 29 юни 2000 г. относно контрола върху употребата на вещества, които представляват риск по отношение на трансмисивните спонгиформни енцефалопатии, и за изменение на Решение 94/474/ЕО [4]. Предвид становището на Научния комитет за козметични продукти и нехранителни продукти, предназначени за потребители (SCCNFP), е целесъобразно пореден номер 419 от приложение II към Директива 76/768/ЕО да бъде приведен в съответствие с Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии [5], последно изменен с Регламент (ЕО) № 270/2002 на Комисията [6].(2) В пореден номер 419 от приложение II към Директива 76/768/ЕО следва да бъде включено позоваване на специфичните рискови материали, посочени в приложение V към Регламент (ЕО) № 999/2001.(3) От член 22, параграф 1 от Регламент (ЕО) № 999/2001 обаче следва, че до датата на приемане на решение, след което влизат в сила член 8 от посочения регламент и приложение V към него, остават в сила разпоредбите на част А на приложение XI към същия регламент. Следователно, пореден номер 419 от приложение II към Директива 76/768/ЕИО следва да се позовава и на част А на приложение XI към Регламент (ЕО) № 999/2001.(4) Директива 76/768/ЕИО следва да бъде подходящо изменена,(5) Предвид специфичния характер на рисковите материали, държавите-членки трябва да могат да предприемат предвидените в настоящата директива мерки, без да изчакват посочената крайна дата.(6) Мерките, предвидени в настоящата директива, са в съответствие със становището на Комитета по адаптиране към техническия прогрес на директивите за премахването на техническите пречки в търговията в сектора на козметичните продукти,ПРИЕ НАСТОЯЩАТА ДИРЕКТИВА:Член 1Приложение II към Директива 76/768/ЕИО се изменя в съответствие с приложението към настоящата директива.Член 21. Държавите-членки предприемат всички необходими мерки за да гарантират, че козметични продукти, които не съответстват на изискванията от настоящата директива, не се пускат на пазара от производители от Общността или от регистрирани в Общността вносители, не по-късно от 15 април 2003 г.2. Държавите-членки предприемат всички необходими мерки за да гарантират, че посочените в параграф 1 продукти няма да бъдат продавани или предоставяни на крайни потребители най-късно след 15 април 2003 г.Член 3Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива преди 15 април 2003 г. Те незабавно информират Комисията за това.Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 4Настоящата директива влиза в сила на третия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 6 януари 2003 година.За КомисиятаErkki LiikanenЧлен на Комисията[1] ОВ L 262, 27.9.1976 г., стр. 169.[2] ОВ L 102, 18.4.2002 г., стр. 19.[3] ОВ L 216, 8.8.1997 г., стр. 95.[4] ОВ L 158, 30.6.2000 г., стр. 76.[5] ОВ L 147, 31.5.2001 г., стр. 1.[6] ОВ L 45, 15.2.2002 г., стр. 4.--------------------------------------------------20030106ПРИЛОЖЕНИЕВ пореден номер 419 от приложение II към Директива 76/768/ЕИО на Съвета изреченията:"а) черепът, включително мозъкът и очите, сливиците и гръбначният мозък от:- говеда на възраст 12 месеца,- овце и кози на възраст над 12 месеца, или такива с постоянен резец, излязъл през венеца,б) далаците от овце и кози и получените от тях продукти."се заменят с изреченията:"След посочената в член 22, параграф 1 от Регламент (ЕО) № 999/2001 на Европейския парламент и на Съвета [*] дата, специфичните рискови материали, посочени в приложение V към цитирания регламент и получените от тях продукти.До цитираната дата специфичните рискови материали, посочени в част A на приложение XI към Регламент (ЕО) № 999/2001, и получените от тях продукти.[*] ОВ L 147, 31.5.2001 г., стр. 1."--------------------------------------------------